ZAPISNIK
25. sjednice Vijeća Mjesnog odbora Horvati, održane 30. lipnja 2023. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.




NAZOČNI: 
Članovi Vijeća: Dubravko Herceg, Siniša Babić, Vjekoslav Palijaš, Martin Širanović i Stjepan Mavračić
Stručni referent: Stjepan Tomislav Križanić


Predsjednik Vijeća Vjekoslav Palijaš pozdravlja nazočne otvara sjednicu, utvrđuje da su na sjednici prisutni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 24. sjednice. U raspravi sudjeluju svi članovi.
Predsjednik zatvara raspravu i daje na glasanje zapisnik sa 24. sjednice Vijeća Mjesnog odbora Horvati.
Jednoglasno (5 „za“), prihvaćen je zapisnik sa 24. sjednice.
Predsjednik otvara raspravu o dnevnome redu. Nakon rasprave predsjednik Vijeća daje na glasanje dnevni red. 
Jednoglasno (5 „za“) je usvojen dnevni red.

[bookmark: _GoBack]DNEVNI RED

1. [bookmark: _Hlk523472998]Spomenici na području MO Horvati
2. Pitanja, prijedlozi i obavijesti




Ad. 1. – Spomenici na području MO Horvati




Vjekoslav Palijaš otvorio je prvu točku dnevnoga reda, dao je informacije vezane uz materijal za prvu točku dnevnoga reda, otvara raspravu u kojoj su sudjelovali svi članovi Vijeća. 
Dubravko Herceg dao je podatke vezane uz izradu spomenika pored prostora MO. Idejno rješenje napravila je Dragica Barišić.
Vjekoslav Palijaš, nakon pregleda tablice s spomenicima konstatira da su svi spomenici i obilježja već zavedena na području MO Horvata u postojećoj tablici. Obzirom da se više nitko nije javio za riječ zatvara raspravu. 



Ad. 2. - Pitanja i prijedlozi


Vjekoslav Palijaš otvara drugu točku dnevnoga reda i otvara raspravu. Članovi Vijeća raspravljali su o problematici groblja, uređenju groblja, uređenju okoliša, grobova, puteva unutar groblja, broju grobnih mjesta i ostaloj problematici vezanoj uz groblje.
Martin Širanović zatražio je čišćenje nogostupa na Šumskoj cesti, nogostup je pun trave, lišća, granja i smeća.
Vjekoslav Palijaš zatražio je da se i ostali nogostupi na području Mjesnog odbora Horvati počiste barem jednom godišnje. Zatražio je da se prometnice kojim prometuje javni gradski prijevoz pokose i očiste od granja koje ometaju promet.
Stjepan Mavračić zatražio je da se put kod Prevendara koji ide do Karasmana katastarski provede. Traži se izmjera geodete, trasiranje te nakon toga traži se nasipavanje šoderom.
Vjekoslav Palijaš pokrenuo je raspravu vezanu uz igralište u Derdićima, opet dolazi do problema da susjed koji se nalazi u blizini igrališta tjera i napada djecu koja se igraju iza 19:00 sati na igralištu. 
U raspravi o ovoj problematici sudjelovali su svi članovi Vijeća.
Dubravko Herceg dao je informaciju da u Nadbrežju nije postavljen koš i igralište nije pokošeno. Zatražio je rješavanje gore navedenih problema.
Vjekoslav Palijaš dao je informaciju da je tražen prostor uz plaćanje od strane Vital group d.o.o., no odustali su jer nisu željeli počistiti prostor iza sebe.
Vjekoslav Palijaš, obzirom da više nije bilo pitanja, zahvaljuje se članovima na sudjelovanju i zatvara sjednicu.

Sjednica je trajala do 20,45 sati




KLASA: 024-08/23-002/181
URBROJ: 251-13-11-8/004-23-2
Horvati, 30. lipnja 2023.




Zapisničar
Stjepan Tomislav Križanić

